open-index/open-wikipedia-markdown huggingface dataset:
องค์การแห่งชาติว้า

**องค์การแห่งชาติว้า** () เป็นสมาชิกของแนวร่วมประชาธิปไตยแห่งชาติ มีกลุ่มย่อยสามกลุ่มคือ
* **กลุ่มพันเอกมหาซาง** เป็นกลุ่มที่มีนโยบายต่อสู้เพื่อเอกราชมากที่สุด มีที่มั่นอยู่ตรงข้ามอำเภอเมืองแม่ฮ่องสอน จังหวัดแม่ฮ่องสอน
* **กลุ่มนายอ้ายเซียงซี** เป็นกลุ่มที่เป็นปรปักษ์กับขุนส่า มีบทบาทในการค้ายาเสพติด โดยมีความร่วมมือกับพรรคคอมมิวนิสต์พม่าและทหารกองพล 93 มีที่มั่นอยู่ตรงข้ามกับอำเภอฝาง จังหวัดเชียงใหม่
* **กลุ่มนายเท่งกวงหนึ่ง** เป็นกลุ่มที่ใกล้ชิดกับกองพล 93 เช่นเดียวกัน

## อ้างอิง
 
* สมโชค สวัสดิรักษ์. *ความสัมพันธ์ระหว่างไทย-พม่า-กะเหรี่ยง.* กรุงเทพฯ : สำนักงานกองทุนสนับสนุนงานวิจัย, 2540, หน้า 95–96.

หมวดหมู่:ขบวนการทางการเมืองในประเทศพม่า
กองทัพกะเหรี่ยงพุทธประชาธิปไตย

**กองทัพกะเหรี่ยงพุทธประชาธิปไตย** (; ) หรือย่อเป็น **DKBA** เป็นองค์กรของชาวกะเหรี่ยงที่นับถือศาสนาพุทธ ก่อตั้งเมื่อเดือนมกราคม พ.ศ. 2538 มีพื้นที่เคลื่อนไหวในอำเภอไล่ง์-บแหว่ รัฐกะเหรี่ยง แยกตัวมาจากสหภาพแห่งชาติกะเหรี่ยงเนื่องจากความขัดแย้งทางด้านศาสนากับชาวกะเหรี่ยงที่นับถือศาสนาคริสต์ในสหภาพ เป็นกลุ่มที่ทหารพม่าให้การสนับสนุนและช่วยกองทัพพม่าในการรบกับสหภาพแห่งชาติกะเหรี่ยง
## อ้างอิง

* สมโชค สวัสดิรักษ์. ความสัมพันธ์ระหว่างไทย-พม่า-กะเหรี่ยง. กทม. สำนักงานกองทุนสนับสนุนงานวิจัย. 2540. หน้า 64 – 85

หมวดหมู่:ขบวนการแบ่งแยกดินแดนกะเหรี่ยง
หมวดหมู่:การเมืองพม่า
หมวดหมู่:ชาวกะเหรี่ยง
หมวดหมู่:องค์การกึ่งทหารในประเทศพม่า
หมวดหมู่:ก่อตั้งในประเทศพม่าในปี พ.ศ. 2538
การเลือกตั้งประธานาธิบดีฝรั่งเศส ค.ศ. 1958

**การเลือกตั้งประธานาธิบดีฝรั่งเศส พ.ศ. 2501** เกิดขึ้นเมื่อวันที่ 21 ธันวาคม พ.ศ. 2501 เป็นการเลือกตั้งเพื่อหาประธานาธิบดีคนแรกแห่งสาธารณรัฐฝรั่งเศสที่ 5 ในการเลือกตั้งครั้งนี้เป็นครั้งแรกและครั้งเดียวที่ให้ "คณะผู้เลือกตั้ง" (สรรหาจากสมาชิกในรัฐสภา สมาชิก *Conseils Généraux* สมาชิกสมัชชาต่างประเทศ นายกเทศมนตรีกว่า 8 หมื่นคน รองนายกเทศมนตรี และสภาเมือง) การเลือกตั้งครั้งนี้ ชาร์ลส์ เดอ โกลล์กลายเป็นประธานาธิบดีแห่งสาธารณรัฐฝรั่งเศสโดยชนะการเลือกตั้งในรอบแรกและชนะการเลือกตั้งด้วยเสียงเด็ดขาดทำให้ไม่ต้องมีการเลือกตั้งรอบสอง

หมวดหมู่:การเมืองฝรั่งเศส
หมวดหมู่:การเลือกตั้งประธานาธิบดีฝรั่งเศส
หมวดหมู่:การเลือกตั้งใน พ.ศ. 2501
ไอล์ออฟบิวตี ไอล์ออฟสเปลนเดอร์

**ไอล์ออฟบิวตี ไอล์ออฟสเปลนเดอร์** () เป็นเพลงชาติเครือรัฐดอมินีกา ประพันธ์คำร้องโดยวิลเฟรด ออสการ์ มอร์กัน พอนด์ (Wilfred Oscar Morgan Pond) ทำนองโดยเลมิวเอล มักเฟอร์สัน คริสเตียน (Lemuel McPherson Christian) ได้เริ่มใช้ในฐานะเพลงประจำรัฐเมื่อ พ.ศ. 2510 และได้ใช้เป็นเพลงชาติเมื่อได้รับเอกราชจากสหราชอาณาจักรนับตั้งแต่ พ.ศ. 2521 เป็นต้นมา

## เนื้อร้อง
:

:
:

:
## อ้างอิง

## แหล่งข้อมูลอื่น
* วิดีโอ Youtube "Dominica: Isle of Beauty, Isle of Splendour"
* เพลงชาติดอมินีกา (ขับร้อง) - Himnuszok
* ไฟล์เสียงมิดิ 

ดอมินีกา
หมวดหมู่:สัญลักษณ์ของประเทศดอมินีกา
หมวดหมู่:เพลงภาษาอังกฤษ
ธงชาติดอมินีกา

**ธงชาติ[[ดอมินีกา]]** มีลักษณะเป็นธงสี่เหลี่ยมผืนผ้า พื้นสีเขียว กลางธงมีรูปกางเขน 3 สี ได้แก่ สีเหลือง สีดำ และสีขาว ซ้อนทับกัน  ตรงกลางรูปกางเขนนั้น เป็นรูปวงกลมสีแดง ภายในมีรูปนกแก้ว ล้อมรอบด้วยดาวห้าแฉกสีเขียว 10 ดวง ธงนี้เริ่มใช้อย่างเป็นทางการเมื่อวันที่ 3 พฤศจิกายน พ.ศ. 2521 ต่อมาได้แก้ไขเพิ่มเติมแบบธงอีก 3 ครั้ง ในปี พ.ศ. 2524, พ.ศ. 2531 และ พ.ศ. 2533 โดยมีข้อแตกต่างที่สำคัญ คือ แบบธงก่อนหน้าปี พ.ศ. 2533 นั้น รูปนกแก้วจะหันหน้าไปธงด้านปลายธง ส่วนแบบที่แก้ไขในปีนั้น รูปนกแก้วจะหันหน้าไปด้านคันธง ทั้งการเรียงลำดับสีของรูปกางเขนในธงแต่ละช่วงก็มีความแตกต่างกัน 

ในธงนี้ รูปนกแก้วหมายถึงแรงบันดาลใจของประชาชนที่จะไปให้ถึงจุดมุ่งหมายสูงสุดของชาติ ซึ่งรูปดังกล่าวนี้ก็ถือเป็นสัตว์ประจำชาติของดอมินีกาด้วย ดวงดาวทั้งสิบดวงหมายถึงเขตการปกครองทั้ง 10 เขตของประเทศ และเป็นสัญลักษณ์ของความหวังกับความเสมอภาค รูปกางเขนเป็นตัวแทนของความเชื่อในคริสต์ศาสนา กางเขนทั้งสามรูปหมายถึงพระตรีเอกานุภาพ อันได้แก่ พระบิดา พระบุตร และ พระจิต วงกลมสีแดงหมายถึงความยุติธรรมทางสังคม พื้นธงสีเขียวเป็นสัญลักษณ์ของความอุดมสมบูรณ์ด้วยพืชพันธุ์นานาชนิด

## วิวัฒนาการ

## ดูเพิ่ม
* ตราแผ่นดินของดอมินีกา 

## แหล่งข้อมูลอื่น

* 

หมวดหมู่:สัญลักษณ์ของประเทศดอมินีกา
ดอมินีกา
ตราแผ่นดินของดอมินีกา

**ตราแผ่นดินของ[[ดอมินีกา]]** ในสมัยอาณานิคมอังกฤษ ใช้ตราอาร์มแผ่นดินในยุคเมืองขึ้นมี 2 แบบ ดังนี้คือ

* แบบที่ 1 พ.ศ. 2498 - 2508 ใช้ตราโล่อาร์มรูปเรือโบราณลอยในทะเล กำลังไปอีกเกาะบนฉากพื้นหลังที่ดวงอาทิตย์ตกหลังภูเขา 2 ลูก
* แบบที่ 2 ตั้งแต่ พ.ศ. 2508 ใช้ตราโล่อาร์มแบ่งเป็น 4 ช่องมีผลิตภัณฑ์ที่สร้างรายได้ 4 อย่างวางในแต่ละช่องของโล่คือ โดยช่องที่ 1 และ 4 มีพื้นเหลือง ช่องที่ 2 และ 3 มีพื้นนำเงิน ช่องที่ 1 มุมซ้ายบน ต้นมะพร้าว ช่องที่ 2 มุมขวาบน กบพื้นเมือง  ช่องที่ 3 มุมซ้ายล่าง เรือพื้นเมืองลอยในทะเล ช่องที่ 4 มุมขวาล่าง ต้นกล้วย

## อ้างอิง

## ดูเพิ่ม
* ธงชาติดอมินีกา

## แหล่งข้อมูลอื่น

ดอมินีกา
หมวดหมู่:สัญลักษณ์ของประเทศดอมินีกา
พระตำหนักมารีราชรัตบัลลังก์

thumb|พระตำหนักมารีราชรัตบัลลังก์

**พระตำหนักมารีราชรัตบัลลังก์** เป็นพระตำหนัก 2 ชั้น สร้างด้วยไม้สักทอง ทาสีแดง มีลักษณะทางสถาปัตยกรรมแบบนีโอคลาสสิกของประเทศทางตะวันตก แต่ได้มีการปรับปรุงองค์ประกอบบางส่วน ให้เหมาะกับภูมิอากาศแบบเมืองร้อน พระตำหนักองค์นี้สร้างขึ้นคู่กับพระตำหนักชาลีมงคลอาสน์ โดยมีฉนวนทางเดินทำเป็นสะพานจากชั้นบนด้านหลังของพระตำหนักชาลีมงคลอาสน์ ข้ามคูน้ำเชื่อมกับชั้นบนด้านหน้าของพระตำหนักมารีราชรัตบัลลังก์ สะพานดังกล่าวหลังคามุงกระเบื้องและติดหน้าต่างกระจกทั้งสองด้าน ตลอดความยาวของสะพานที่เชื่อมติดต่อถึงกัน พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้สร้างพระตำหนักนี้ ในราวปี พ.ศ. 2459 โดยมีหม่อมเจ้าอิทธิเทพสรรค์ กฤดากร เป็นสถาปนิกออกแบบ รูปแบบสถาปัตยกรรมภายนอกคล้ายกระท่อมไม้ในชนบททาสีแดง หลังคาทรงปั้นหยายกจั่วสูง ผังอาคารเป็นรูปไม้กางเขนแต่แขนยาวไม่เท่ากัน ภายในแบ่งออกเป็น 2 ชั้น โดยชั้นล่างด้านตะวันออกเป็นโถงใหญ่โล่งถึงชั้นบน ส่วนแกนเหนือใต้เป็นห้องโถงทางเข้าด้านหนึ่ง และห้องนอนมหาดเล็กชั้นบนมี 4 ห้อง ได้แก่ ห้องโถงทางทิศเหนือมีประตูเปิดสู่ฉนวนน้ำที่เชื่อมกับพระตำหนักชาลีมงคลอาสน์ ห้องทรงพระอักษรอยู่ทางทิศเหนือ ห้องบรรทมอยู่ทางทิศใต้มีประตูออกสู่ระเบียง และห้องสรงอยู่ด้านตะวันตกของห้องพระบรรทม

พระตำหนักชาลีมงคลอาสน์ พระตำหนักมารีราชรัตบัลลังก์ และฉนวนสะพานเชื่อมพระตำหนัก เป็นกลุ่มอาคารที่พระบาทสมเด็จพระมงกุฎเกล้าเจ้าอยู่หัว รัชกาลที่ 6 โปรดเกล้าฯ ให้สร้างขึ้นด้วยแรงบันดาลพระราชหฤทัยจากบทละครเรื่อง "My Friend Jarlet" ของ Arnold Golsworthy และ E.B. Norman ซึ่งทรงแปลบทละครเรื่องนี้เป็นภาษาไทยชื่อว่า "มิตรแท้" โดยชื่อพระตำหนักนั้น มาจากชื่อของนางเอก ได้แก่ "มารี เลอร์รูซ์" (Marie Leroux) รวมกับ "รัต" หรือ "รต" ซึ่งแปลว่า สีแดง ดังนั้น พระตำหนักมารีราชรัตบัลลังก์จึงมีความหมายว่า "ราชบัลลังก์สีแดงแห่งมารี"

## อ้างอิง

* มหาวิทยาลัยศิลปากร **พระราชวังสนามจันทร์ ** โมเดอร์น เพรส พ.ศ. 2533.
* มหาวิทยาลัยศิลปากร **พระราชวังสนามจันทร์ และพระตำหนักมารีราชรัตบัลลังก์** บริษัท อมรินทร์ พริ้นติ้ง กรุ๊พ จำกัด พ.ศ. 2534. 

## ดูเพิ่ม
* พระราชวังสนามจันทร์
* มหาวิทยาลัยศิลปากร

## แหล่งข้อมูลอื่น
* พระตำหนักมารีราชรัตบัลลังก์ จาก สำนักพระราชวัง
* พระตำหนักมารีราชรัตบัลลังก์ จาก หามานานดอตคอม
* พระตำหนักมารีราชรัตบัลลังก์  จาก หอมรดกไทย

มารีราชรัตบัลลังก์
มารีราชรัตบัลลังก์
การเลือกตั้งประธานาธิบดีฝรั่งเศส ค.ศ. 1965

**การเลือกตั้งประธานาธิบดีฝรั่งเศส พ.ศ. 2508** เกิดขึ้นเมื่อวันที่ 5 ธันวาคม พ.ศ. 2508 และ 19 ธันวาคม พ.ศ. 2508 เป็นการเลือกตั้งครั้งแรกที่ได้ใช้วิธีเลือกตั้งโดยตรงแบบสากลในสมัยสาธารณรัฐฝรั่งเศสที่ 5

การเลือกตั้งครั้งนี้เป็นการเลือกตั้งครั้งที่ 2 ในสมัยสาธารณรัฐฝรั่งเศสที่ 5 หลังจากร่างรัฐธรรมนูญ พ.ศ. 2501 ให้คณะผู้เลือกตั้งเป็นผู้เลือกประธานาธิบดี เพื่อที่จะสงบคำเรียกร้องและความวิตกกังวลที่ว่า ชาร์ลส์ เดอ โกลล์ถูกกล่าวหาว่าเป็นพวกเผด็จการและโบนาปาร์ตนิยม และในความเป็นจริง การเลือกตั้งโดยตรงแบบสากลที่มีมาครั้งสุดท้ายคือการเลือกตั้งประธานาธิบดีฝรั่งเศส พ.ศ. 2391 ซึ่งหลุยส์-นโปเลียน โบนาปาร์ตเป็นผู้ชนะก่อนที่จะล้มเลิกระบอบประชาธิปไตยลงไป แต่อย่างไรก็ตาม การเลือกตั้งโดยตรงแบบสากลนั้น ชาร์ลส์ เดอ โกลล์ได้ต้องการมาเป็นเวลานานแล้ว และสำเร็จในการลงประชามติการเลือกตั้งประธานาธิบดีฝรั่งเศส พ.ศ. 2505

ตามความเห็นของชาร์ลส์ เดอ โกลล์ การเลือกตั้งประธานาธิบดีฝรั่งเศสนั้นเป็นการขับเคลื่อนสาธารณรัฐฝรั่งเศสที่ 5 ให้ก้าวไปข้างหน้า

ตามความจริงของการเลือกตั้งครั้งนี้คือความล้มเหลวของเดอ โกลล์ในการเลือกตั้งรอบแรก ในปี พ.ศ. 2501 ฟรองซัวส์ มิแตรรองด์เป็นแกนนำในการต่อต้านการกลับมาดำรงตำแหน่งของชาร์ลส์ เดอ โกลล์และรัฐธรรมนูญของเขาด้วย โดยอ้างว่าความไว้วางใจในการเลือกตั้งโดยตรงแบบสากลนั้น จะเพิ่มจำนวนการรัฐประหารอย่างถาวร อย่างไรก็ตาม ในปี พ.ศ. 2508 เขาก็ได้ตระหนักว่ามันเป็นทางเดียวที่จะทำให้เขาชนะฝ่ายขวาได้ เขาก็ตัดสินใจลงสมัครเลือกตั้ง ซึ่งเขาก็เป็นผู้สมัครฝ่ายซ้ายเพียงคนเดียว ชาร์ลส์ เดอ โกลล์ได้รับเลือกตั้งเป็นประธานาธิบดีแต่เพราะว่าเขาเป็นที่คาดหวังว่าจะเป็นผู้ชนะในการเลือกตั้งรอบแรก แต่กระนั้นผลการเลือกตั้งของฟรองซัวส์ มิแตรรองด์นับว่าประสบผลสำเร็จเหมือนกัน

หมวดหมู่:การเมืองฝรั่งเศส
หมวดหมู่:การเลือกตั้งประธานาธิบดีฝรั่งเศส
หมวดหมู่:การเลือกตั้งใน พ.ศ. 2508
สปริงฟีลด์ (เดอะซิมป์สันส์)

**สปริงฟีลด์** () คือเมืองที่เขียนขึ้นมาเพื่อใช้เป็นเมืองของการ์ตูนซิทคอมเรื่อง เดอะซิมป์สันส์ ฉายทางสหรัฐอเมริกา โดยสถานที่หลักๆ ก็จะมี อนุสาวรีย์ เจโบไดอาห์ สปริงฟิลด์ ผู้ก่อตั้งเมือง ร้านโมส์ ทาเวิร์น (ร้านโมชวนเมา) บ้านของครอบครัวซิมป์สันและเพื่อนบ้าน เน็ด แฟลนเดอรส์ โรงพยาบาลกลางสปริงฟิลด์ ควิก-อี-มาร์ท ร้านสะดวกซื้อ และอีกมากมาย ที่ทีมงานตั้งชื่อว่าสปริงฟิลด์นั้นคือ สปริงฟิลด์เป็นชื่อที่มีเมืองต่าง ๆ ตั้งซ้ำกันมากที่สุด

หมวดหมู่:สถานที่ในเดอะซิมป์สันส์
ตราแผ่นดินของหมู่เกาะบริติชวินด์เวิร์ด

**ตราแผ่นดินของ[[หมู่เกาะบริติชวินด์เวิร์ด]]** มีลักษณะเป็นตราอาร์มในพื้นวงกลมสีฟ้า ภายในโล่แบ่งเป็น 4 ส่วน โดยมุมซ้ายบนเป็นพื้นสีแดง มุมขวาบนพื้นสีเหลือง มุมซ้ายล่างพื้นสีเขียว และมุมขวาล่างพื้นสีเทา รอบวงกลมสีฟ้านั้นล้อมรอบด้วยหนังรัดถุงเท้ายาวในเครื่องราชอิสริยาภรณ์การ์เตอร์ ในแถบหนังรัดถุงเท้ายาวมีข้อความอยู่ด้านบนสุด เขียนเป็นภาษาอังกฤษ อักษรโรมันว่า *"GOVERNOR-IN-CHIEF"* ด้านซ้ายของข้อความดังกล่าวมีอักษร *"WINDWARD"* ส่วนด้านขวาเป็นอักษร *"ISLANDS"* เบื้องล่างของตราเป็นแพรแถบสีขาว จารึกข้อความอักษรโรมัน ภาษาลาตินไว้ว่า *"I PEDE FAUSTO"* (แปลว่า "Go with a lucky foot") รูปดังกล่าวทั้งหมดนี้อยู่ภายใต้มงกุฎราชินี

มงกุฎราชินีที่ปรากฏในตรานี้ เดิมใช้ใช้มงกุฎอิมพีเรียลสเตตเมื่อ พ.ศ. 2429  ต่อมาจึงเปลี่ยนป็นใช้มงกุฎทิวดอร์เมื่อ พ.ศ. 2446

## ดูเพิ่ม
* ธงชาติหมู่เกาะบริติชวินด์เวิร์ด
* ตราแผ่นดินของหมู่เกาะบริติชลีเวิร์ด

หมวดหมู่:หมู่เกาะบริติชวินด์เวิร์ด
บริติชวินด์เวิร์ด
หมวดหมู่:ตราแผ่นดินประจำดินแดนอาณานิคมของสหราชอาณาจักร
หมวดหมู่:ตราแผ่นดินในอดีต
ธงหมู่เกาะเติกส์และหมู่เกาะเคคอส

**[[ธงชาติ]][[หมู่เกาะเติกส์และหมู่เกาะเคคอส]]** มีลักษณะเช่นเดียวกับธงชาติของประเทศที่เป็นเมืองขึ้นของสหราชอาณาจักรหลาย ๆ ประเทศ กล่าวคือ เป็นธงแสดงสัญชาติสีน้ำเงิน (Blue Ensign) กว้าง 1 ส่วน ยาว 2 ส่วน ที่ด้านปลายธงมีเครื่องหมายตราแผ่นดินของหมู่เกาะเติกส์และหมู่เกาะเคคอส ซึ่งเป็นรูปของหอยสังข์ กุ้งมังกร และต้นตะบองเพชรในโล่อาร์มสีเหลือง ธงนี้เริ่มใช้มาตั้งแต่วันที่ 7 พฤศจิกายน พ.ศ. 2511 ส่วนเรือพลเรือนนั้น ใช้ธงแสดงสัญชาติสีแดง (Red Ensign) สัดส่วนเดียวกับธงชาติเป็นเครื่องหมายในเวลาเดินเรือ

## ดูเพิ่ม
* ตราแผ่นดินของหมู่เกาะเติกส์และหมู่เกาะเคคอส

## แหล่งข้อมูลอื่น

* 

หมู่เกาะเติกส์และหมู่เกาะเคคอส
หมวดหมู่:หมู่เกาะเติกส์และเคคอส
ตราแผ่นดินของหมู่เกาะเติกส์และหมู่เกาะเคคอส

**ตราแผ่นดิน[[หมู่เกาะเติกส์และหมู่เกาะเคคอส]]** มีลักษณะเป็นตราอาร์ม พื้นตราเป็นรูปโล่พื้นสีเหลืองขอบสีขาว ภายในดวงตรามีรูปวัตถุ 3 อย่าง ได้แก่ รูปหอยสังข์ที่ด้านซ้ายบน รูปกุ้งมังกรที่ด้านขวาบน และรูปต้นตะบองเพชรที่ตอนกลางล่าง  เบื้องซ้ายและเบื้อวขวาของโล่มีรูปนกฟลามิงโกประคองข้าง เหนือโล่นั้นมีรูปนกกระทุงยืนท่ามกลางต้นป่าน 2 ต้น อันเป็นสัญลักษณ์สื่อถึงอุตาสาหกรรมการทำเชือกของประเทศนี้

ดวงตราดังกล่าวนี้เป็นตราอย่างใหญ่ที่ได้รับอนุญาตให้ใช้ได้จากสหราชอาณาจักรเมื่อ ค.ศ. 1965 สำหรับตราย่อของตรานี้ซึ่งใช้อยู่ในธงชาติจะยกเครื่องประกอบอื่นๆ ออกไปทั้งหมด คงไว้เพียงเฉพาะตราโล่เท่านั้น

## อ้างอิง

## ดูเพิ่ม
* ธงชาติหมู่เกาะเติกส์และหมู่เกาะเคคอส 

## แหล่งข้อมูลอื่น
* 

หมู่เกาะตเติกส์และหมู่เกาะเคคอส
หมู่เกาะตเติกส์และหมู่เกาะเคคอส
หมวดหมู่:หมู่เกาะเติกส์และเคคอส
เวียงโกศัย

**เวียงโกศัย** สามารถหมายถึง

* อุทยานแห่งชาติเวียงโกศัย อุทยานแห่งชาติในประเทศไทย
* ชื่อไม่เป็นทางการของจังหวัดแพร่
โอแลนด์ออฟบิวที

**โอแลนด์ออฟบิวที** () เป็นเพลงชาติของประเทศเซนต์คิตส์และเนวิส ประพันธ์เนื้อร้องและทำนองโดย เคนริค จอร์จ (Kenrick Georges) ได้รับการประกาศให้เป็นเพลงชาติอย่างเป็นทางการเมื่อ พ.ศ. 2526

## เนื้อร้อง

## อ้างอิง

## แหล่งข้อมูลอื่น
* เพลงชาติเซนต์คิสต์และเนวิส - ''O Land of Beauty'' (บรรเลง, MP3)
* เพลงชาติเซนต์คิสต์และเนวิส - ''O Land of Beauty'' (บรรเลง, MIDI) 

ซเซนต์คิตส์และเนวิส
หมวดหมู่:สัญลักษณ์ของประเทศเซนต์คิตส์และเนวิส
หมวดหมู่:เพลงภาษาอังกฤษ
เพลงชาติเกาะแมน

**[[เพลงชาติ]]ของ[[เกาะแมน]]** (แมนซ์: *Arrane Ashoonagh*) ประพันธ์เนื้อ และ เรียบเรียงทำนองโดยวิลเลียม เฮนรี่ กิลล์ (1839-1923), แปลเนื้อร้องภาษาภาษาแมนซ์ โดย จอห์น คีนส์ (1873-1939). เพลงชาติของเกาะแมนซ์เป็นเพลงที่มาจากทำนองเพลงพื้นบ้านของเกาะแมนซ์ที่ชื่อ Mylecharaine's March และ คำแปลภาษาอังกฤษของเพลงชาติแมนซ์มีชื่อว่า  *O Land of Our Birth* หรือ *ดินแดนแห่งบ้านเกิดของเรา*.

เพลงนี้ได้ขับร้องครั้งแรกในเทศกาลดนตรีพื้นบ้านเกาะแมนซ์เมื่อวันพฤหัสบดีที่ 21 มีนาคม ค.ศ. 1907, โดยครั้งนั้นได้ร้องเพลงนี้เต็มฉบับ ทั้ง8บท, ในปัจจุบันมีขับร้องเฉพาะแค่บทแรกเท่านั้น.

เพลงชาติเกาะแมนซ์ได้มีการประกาศใช้อย่างเป็นทางการโดย Isle of Man's legislature Tynwald ได้รับการรับรองเมื่อ 22 มกราคม พ.ศ. 2546, ส่วนเพลงสรรเสริญพระบารมี, "ก็อดเซฟเดอะควีน" ใช้ในพิธีการที่เกี่ยงข้องกับพระมหากษัตริย์ เชื้อพระวงศ์ของสหราชอาณาจักร และใช้เป็นเพลงคำนับของผู้ว่าการเกาะแมนซ์ รวมถึงใช้ในโรงเรียน, พิธีการสำคัญของชาติ หรือ ในบางโอกาสอาจมีการบรรเพลงพิเศษคืือ เพลงก็อดเซฟเดอะควีน และ ตามด้วยเพลงชาติเกาะแมนซ์.

## เนื้อร้อง

## อ้างอิง

## แหล่งข้อมูลอื่น
* AU sound file 

หมวดหมู่:เพลงชาติ
หมวดหมู่:เกาะแมน
การลงประชามติการเลือกตั้งประธานาธิบดีฝรั่งเศสผ่านหลักการออกเสียงทั่วไป

**การลงประชามติการเลือกตั้งประธานาธิบดีฝรั่งเศสผ่านหลักการออกเสียงทั่วไป** *(Référendum sur l'élection au suffrage universel du président de la République)* จัดขึ้นเมื่อวันที่ 28 ตุลาคม พ.ศ. 2505 เป็นการลงประชามติเห็นชอบหรือไม่เห็นชอบในการเลือกตั้งประธานาธิบดีฝรั่งเศสโดยตรงแบบสากล ซึ่งผลการลงประชามติคือเห็นชอบกว่า 3 ใน 5



## อ้างอิง

* Référendums, Élection du président de la République au suffrage universel direct (1962)

หมวดหมู่:การเมืองฝรั่งเศส
หมวดหมู่:การลงประชามติในประเทศฝรั่งเศส
ธงชาติบริติชอินเดียนโอเชียนเทร์ริทอรี

**ธงชาติ[[บริติชอินเดียนโอเชียนเทร์ริทอรี]]** ซึ่งเป็นดินแดนอาณานิคมของสหราชอาณาจักร มีลักษณะทำนองเดียวกันกับธงของบรรดาอาณานิคมต่างๆ ของสหราชอาณาจักร ซึ่งใช้ธงบลูเอนไซน์หรือธงเรือรัฐบาลสหราชอาณาจักรเป็นพื้นฐานในการออกแบบ 

ลักษณะของธงนี้เป็นรูปสี่เหลี่ยมผืนผ้ากว้าง 1 ส่วน ยาว 2 ส่วน ที่มุมธงบนด้านคันธงเป็นรูปธงชาติสหราชอาณาจักร พื้นธงเป็นลายระลอกคลื่นสีขาวสลับสีฟ้ารวมกับ 12 แถบ แถบสีละ 6 แถบ หมายถึงมหาสมุทรอินเดีย  บนพื้นธงทางด้านปลายธงนั้นมีรูปต้นปาล์มอันเป็นพืชเขตร้อนที่ปรากฏในท้องถิ่น ซ้อนทับด้วยมงกุฎเซนต์เอ็ดเวิร์ด (พระเจ้าเอ็ดเวิร์ดผู้สารภาพแห่งอังกฤษ) สัญลักษณ์ทั้ง 2 อย่างนี้เป็นสิ่งที่ปรากฏอยู่ในภาพตราแผ่นดินประจำอาณานิคม เฉพาะรูปมงกุฎนั้น เมื่อแรกใช้ธงปรากฏว่ารูปมงกุฎมีเพียงสีเหลืองสีเดียว ต่อมาจึงได้เปลี่ยนรูปมงกุฎสีเหลืองพื้นแดงในปี ค.ศ. 2003

ธงดังกล่าวนี้สมเด็จพระราชินีนาถเอลิซาเบธที่ 2 โปรดเกล้าฯ ให้เริ่มใช้ตั้งแต่วันที่ 8 พฤศจิกายน ค.ศ. 1990 เนื่องในโอกาสครบรอบ 25 ปีแห่งการสถาปนาอาณานิคมแห่งนี้

## แหล่งข้อมูลอื่น
* 

บริติชอินเดียนโอเชียนเทร์ริทอรี
หมวดหมู่:บริติชอินเดียนโอเชียนเทร์ริทอรี
ตราแผ่นดินของบริติชอินเดียนโอเชียนเทร์ริทอรี

**ตราแผ่นดินของ[[บริติชอินเดียนโอเชียนเทร์ริทอรี]]** หรือ**ตราแผ่นดินของอาณานิคมใน[[มหาสมุทรอินเดีย]]ของบริเตน** () เริ่มใช้เมื่อ ค.ศ. 1990 ในการเฉลิมฉลองครบรอบ 25 ปีของการก่อตั้งเขตปกครองแห่งนี้ 

ลักษณะของตราประกอบด้วยโล่ซึ่งมีรูปธงชาติสหราชอาณาจักรอยู่ด้านบนสุด  ตอนล่างเป็นพื้นสีน้ำเงิน มีต้นปาล์มและมงกุฎเซนต์เอ็ดเวิร์ดอยู่ตรงกลางและมีรูปซีกหนึ่งของดวงอาทิตย์ปรากฏที่มุมซ้ายบนของพื้นสีน้ำเงิน เบื้องล่างสุดของภายในโล่เป็นลายคดคล้ายระลอกคลื่นสีขาว 3 เส้น หมายถึงมหาสมุทรอินเดีย  สองข้างของโล่นั้นมีเต่าสองตัวประคองโล่ไว้ โดยด้านซ้ายนั้นเป็นเต่ากระ (สีน้ำตาล) ด้านขวาเป็นเต่าตนุ (สีเขียว) อันเป็นสัตว์ประจำถิ่น  เบื้องบนของโล่เป็นรูปมงกุฎสีเงินและหอคอยสีแดงชักธงประจำดินแดน รูปดังกล่าวทั้งหมดนี้ตั้งอยู่บนพื้นทรายซึ่งมีโขดหินและเปลือกหอยชนิดต่าง&thinsp;ๆ

แม้ว่าจะมีธงสหภาพอยู่บนตราแผ่นดิน แต่ในวันที่ 22 พฤษภาคม 2025 รัฐบาลสหราชอาณาจักรได้ตกลงที่จะคืนหมู่เกาะชากอสให้กับมอริเชียส โดยยังคงมีการดำเนินงานของฐานทัพราชนาวีที่ดีเอโกการ์ซีอาต่อไป สนธิสัญญาไม่ได้กล่าวถึงตราแผ่นดิน อย่างไรก็ตามเนื่องจากการปกครองของดินแดนนี้จะสิ้นสุดลง ตราแผ่นดินจึงมีแนวโน้มที่จะเลิกใช้

ที่เบื้องล่างของดวงตรามีแพรแถบบรรจุคำขวัญประจำดินแดนเป็นภาษาละตินว่า *In tutela nostra Limuria* ความหมายของคำขวัญคือ "ลีมูเรีย (Limuria) อยู่ในความครอบครองของเรา" คำว่า "ลีมูเรีย" ในที่นี้ หมายถึงทวีปที่สาบสูญซึ่งเชื่อกันว่าตั้งอยู่ในพื้นที่มหาสมุทรแปซิฟิกและมหาสมุทรอินเดีย

## อ้างอิง

## แหล่งข้อมูลอื่น
* 
* 

หมวดหมู่:บริติชอินเดียนโอเชียนเทร์ริทอรี
บริติชอินเดียนโอเชียนเทร์ริทอรี
บริติชอินเดียนโอเชียนเทร์ริทอรี
การลงประชามติข้อตกลงเอวีย็อง

**การลงประชามติข้อตกลงเอวีย็อง** () จัดขึ้นเมื่อวันที่ 8 เมษายน พ.ศ. 2505 เป็นการลงประชามติตามข้อตกลงเอวีย็อง ซึ่งเป็นข้อตกลงที่จะยุติสงครามแอลจีเรียและประกาศอิสรภาพให้แก่ประเทศแอลจีเรีย

ในวันที่ 1 กรกฎาคม พ.ศ. 2505 ก็ได้เกิดการลงประชามติคล้ายกันอีกครั้งหนึ่ง แต่ครั้งนี้ประเทศแอลจีเรียไม่มีสิทธิในการออกเสียง และได้ถามว่า **"คุณต้องการให้แอลจีเรียเป็นอิสระและร่วมมือกับฝรั่งเศสตามเงื่อนไขในคำประกาศ [[19 มีนาคม]] [[พ.ศ. 2505]] หรือไม่?"**



## อ้างอิง

* Référendums, Indépendance de l'Algérie (1962)

หมวดหมู่:การเมืองฝรั่งเศส
หมวดหมู่:การลงประชามติในประเทศฝรั่งเศส
หมวดหมู่:สงครามแอลจีเรีย
การลงประชามติรัฐธรรมนูญฝรั่งเศส ค.ศ. 1969

**การลงประชามติปฏิรูปวุฒิสภาและการกระจายอำนาจ** * (Référendum sur la réforme du Sénat et la régionalisation) * จัดขึ้นเมื่อวันที่ 27 เมษายน พ.ศ. 2512 เป็นการลงประชามติเห็นชอบหรือไม่เห็นชอบในการแก้ไขเพิ่มเติมรัฐธรรมนูญแห่งสาธารณรัฐฝรั่งเศสที่ 5 โดยจะให้รัฐบาลกระจายอำนาจบริหารไปยังหน่วยการปกครองย่อย ๆ และปฏิรูปวุฒิสภา หลังจากผลการลงประชามติออกมาแล้ว ทำให้ชาร์ลส์ เดอ โกลล์ลาออกจากตำแหน่ง

thumb|left|ผลการลงประชามติตามเขตการปกครอง

## อ้างอิง

* Référendums, Participation (1969)

หมวดหมู่:การเมืองฝรั่งเศส
หมวดหมู่:การลงประชามติในประเทศฝรั่งเศส
พนมไสดำ

**พนมไสดำ** หรือ **พ่อนมไสดำ** บุคคลสำคัญในเรื่องการเมืองระหว่างอยุธยาและสุโขทัย เป็นสามีแม่นมเทด และเป็นขุนนางผู้จงรักภักดีต่อพระมหาธรรมราชาลิไท

## ประวัติ
พนมไสดำเป็นขุนนางคนสำคัญของพระมหาธรรมราชาลิไท ต่อมาได้มีใจศรัทธาออกบวชตามพระมหาธรรมราชา และได้อุทิศที่ดินของตนสร้างวิหาร ได้เคยมาบวชและจำพรรษาวัดช้างล้อม และใน พ.ศ. ๑๙๒๗ ได้สร้างพระบฏขนาดใหญ่สูงถึง ๗ เมตร  เพื่อเป็นการอุทิศส่วนบุญส่วนกุศลไปให้แก่พระมหาธรรมราชา  

เมื่อพระมหาธรรมราชาสวรรคต พนมไสดำได้ออกบวชถวายเป็นพระราชกุศลในสำนักมหาเถรพุทธสาคร ต่อมาเมื่อพระมหาเทวีสิ้นพระชนม์ พนมไสดำก็บวชถวายอีกในสำนักมหาเถรอนุราช ซึ่งมาจากลังกา 

ในสมัยพระมหาธรรมราชาที่ ๒ พระศรีเทพาหูราชผู้ปกครองเมืองสุโขทัยในเวลานั้นได้โปรดเกล้าฯ ให้พนมไสดำลาสิกขามาช่วยพระองค์ในการสร้างบ้านสร้างเมืองเมื่อ  พ.ศ. ๑๙๓๒  

## อ้างอิง

หมวดหมู่:บุคคลในประวัติศาสตร์กรุงสุโขทัย
อำเภอห้วยเม็ก

**ห้วยเม็ก** เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ (ตำบลคำใหญ่ และตำบลพิมูล) และอำเภอยางตลาด (ตำบลห้วยเม็ก ตำบลบึงนาเรียง และตำบลกุดโดน) ก่อนที่จะย้ายบ้านคำใหญ่ และบ้านพิมูลมาขึ้นกับอำเภอยางตลาดในปี พ.ศ. 2479 ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอยางตลาดในวันที่ 1 พฤศจิกายน 2513 และยกฐานะเป็นอำเภอในวันที่ 12 เมษายน 2520

## ที่ตั้งและอาณาเขต
อำเภอห้วยเม็กมีพื้นที่ประมาณ ๑๐.๓๘ ตารางกิโลเมตร อำเภอห้วยเม็กตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอท่าคันโทและอำเภอหนองกุงศรี
* **ทิศตะวันออก** ติดต่อกับอำเภอยางตลาด
* **ทิศใต้** ติดต่อกับอำเภอยางตลาด
* **ทิศตะวันตก** ติดต่อกับอำเภอชื่นชม (จังหวัดมหาสารคาม) และอำเภอกระนวน (จังหวัดขอนแก่น)

## การแบ่งเขตการปกครอง
### การปกครองส่วนภูมิภาค
อำเภอห้วยเม็กแบ่งพื้นที่การปกครองออกเป็น 9 ตำบล 84 หมู่บ้าน

### การปกครองส่วนท้องถิ่น
ท้องที่อำเภอห้วยเม็กประกอบด้วยองค์กรปกครองส่วนท้องถิ่น 11 แห่ง ได้แก่
* **เทศบาลตำบลคำใหญ่** ครอบคลุมพื้นที่บางส่วนของตำบลคำใหญ่
* **เทศบาลตำบลห้วยเม็ก** ครอบคลุมพื้นที่บางส่วนของตำบลห้วยเม็ก
* **เทศบาลตำบลท่าลาดดงยาง** ครอบคลุมพื้นที่ตำบลห้วยเม็ก (เฉพาะนอกเขตเทศบาลตำบลห้วยเม็ก)
* **เทศบาลตำบลคำเหมือดแก้ว** ครอบคลุมพื้นที่ตำบลคำเหมือดแก้วทั้งตำบล
* **องค์การบริหารส่วนตำบลคำใหญ่** ครอบคลุมพื้นที่ตำบลคำใหญ่ (เฉพาะนอกเขตเทศบาลตำบลคำใหญ่)
* **องค์การบริหารส่วนตำบลกุดโดน** ครอบคลุมพื้นที่ตำบลกุดโดนทั้งตำบล
* **องค์การบริหารส่วนตำบลบึงนาเรียง** ครอบคลุมพื้นที่ตำบลบึงนาเรียงทั้งตำบล
* **องค์การบริหารส่วนตำบลหัวหิน** ครอบคลุมพื้นที่ตำบลหัวหินทั้งตำบล
* **องค์การบริหารส่วนตำบลพิมูล** ครอบคลุมพื้นที่ตำบลพิมูลทั้งตำบล
* **องค์การบริหารส่วนตำบลโนนสะอาด** ครอบคลุมพื้นที่ตำบลโนนสะอาดทั้งตำบล
* **องค์การบริหารส่วนตำบลทรายทอง** ครอบคลุมพื้นที่ตำบลทรายทองทั้งตำบล

## ประชากร
ประชากร จากการสำรวจเมื่อสิ้นเดือน เมษายน 2556 ในเขตเทศบาลตำบลห้วยเม็กมีประชากรทั้งสิ้น 5,825 คน แบ่งเป็นชาย 2,851 คน แบ่งเป็นหญิง 2,972 คน

## โครงสร้างพื้นฐาน
### สาธารณสุข
* โรงพยาลาลห้วยเม็ก
### การศึกษา
* สำนักงานเขตพื้นที่การศึกษาประถมศึกษากาฬสินธุ์ เขต 2
* โรงเรียนห้วยเม็กราษฎร์นุกูล
* วิทยาลัยเทคโนโลยีไตรชุมพล

## อ้างอิง

ห้วยมเก
อำเภอท่าคันโท

**ท่าคันโท** เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอสหัสขันธ์ในวันที่ 2 ตุลาคม 2505 และยกฐานะเป็นอำเภอในวันที่ 27 กรกฎาคม 2508

## ที่ตั้งและอาณาเขต
อำเภอท่าคันโทตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอศรีธาตุ (จังหวัดอุดรธานี)
* **ทิศตะวันออก** ติดต่อกับอำเภอวังสามหมอ (จังหวัดอุดรธานี)
* **ทิศใต้** ติดต่อกับอำเภอหนองกุงศรี อำเภอห้วยเม็ก และอำเภอกระนวน (จังหวัดขอนแก่น)
* **ทิศตะวันตก** ติดต่อกับอำเภอกระนวน (จังหวัดขอนแก่น) และอำเภอกุมภวาปี (จังหวัดอุดรธานี)

## การแบ่งเขตการปกครอง
### การปกครองส่วนภูมิภาค
อำเภอท่าคันโทแบ่งพื้นที่การปกครองออกเป็น 6 ตำบล 60 หมู่บ้าน

### การปกครองส่วนท้องถิ่น
ท้องที่อำเภอท่าคันโทประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลท่าคันโท** ครอบคลุมพื้นที่ตำบลท่าคันโททั้งตำบลและบางส่วนของตำบลนาตาล
* **เทศบาลตำบลกุงเก่า** ครอบคลุมพื้นที่ตำบลกุงเก่าทั้งตำบล
* **เทศบาลตำบลกุดจิก** ครอบคลุมพื้นที่ตำบลกุดจิกทั้งตำบล
* **เทศบาลตำบลดงสมบูรณ์** ครอบคลุมพื้นที่ตำบลดงสมบูรณ์ทั้งตำบล
* **เทศบาลตำบลนาตาล** ครอบคลุมพื้นที่ตำบลนาตาล (เฉพาะนอกเขตเทศบาลตำบลท่าคันโท)
* **องค์การบริหารส่วนตำบลยางอู้ม** ครอบคลุมพื้นที่ตำบลยางอู้มทั้งตำบล

## สถานศึกษา
* โรงเรียนท่าคันโทวิทยาคาร
* โรงเรียนท่าคันโทวิทยายน
* โรงเรียนดงกลางพัฒนศึกษา (โรงเรียนระดับมัธยมศึกษา สพฐ.) ตำบลดงสมบูรณ์
*โรงเรียนบ้านหนองแซง

## สถานที่ท่องเที่ยว
*วนอุทยานภูพระ ตั้งอยู่ในเขตตำบลนาตาล
*หาดคันโท ตั้งอยู่ในเขตตำบลท่าคันโท

## แหล่งข้อมูลอื่น
* โรงพยาบาลท่าคันโท

## เทศกาลงานประเพณี
*ประเพณีบุญบั้งไฟ ทุกหมู่บ้าน ช่วงเดือนมิถุนายนของทุกปี
*ประเพณีบุญมหาชาติ(บุญเผวส)ช่วงเดือนมีนาคมถึงเดือนเมษายนของทุกปี
*ประเพณีสรงนํ้าพระใหญ่บนภูพระที่วนอุทยานภูพระอยู่ในเขตตำบลนาตาล  ช่วงเดือนพฤษภาคมของทุกปี

## อ้างอิง

ท่าคันโท
โบสถ์ซันตามาเรียเดลลาวิตโตเรีย

thumb|356x356px|ด้านหน้าโบสถ์ซันตามาเรียเดลลาวิตโตเรีย
**โบสถ์ซันตามาเรียเดลลาวิตโตเรีย** หรือ**โบสถ์แม่พระแห่งชัย** () เป็นโบสถ์บาซิลิกาขนาดเล็กแห่งหนึ่งในกรุงโรม

## ประวัติ
โบสถ์แห่งหนึ่งเริ่มต้นสร้างเป็นวิหารในปี พ.ศ. 2148 เพื่อสักการะนักบุญเปาโลอัครทูต หลังจากฝ่ายคาทอลิกได้รับชัยชนะจากสงคราม White Mountain ในปี พ.ศ. 2163 โบสถ์แห่งนี้ก็ได้เปลี่ยนวัตถุประสงค์มาเป็นเพื่อสักการะพระแม่มารีย์

## อ้างอิง

* Rendina, Claudio (1999). Enciclopedia di Roma. Rome: Newton Compton.

หมวดหมู่:โบสถ์คริสต์ในประเทศอิตาลี
โดนต์สตาร์ตนาว

"**โดนต์สตาร์ตนาว**" (, () , /Donto sutato nao/) เป็นซิงเกิลพิเศษของ โบอาโดยมีการร้องทั้ง 3 ภาษา คือ ภาษาญี่ปุ่น ภาษาเกาหลี และภาษาอังกฤษ วางจำหน่ายในรูปแบบของแม็กซี่ซิงเกิล จำหน่ายเมื่อวันที่ 29 พฤษภาคม พ.ศ. 2545 โดยเพลง "โดนต์สตาร์ตนาว" เป็นเพลงในอัลบั้ม Listen to My Heart ส่วนเพลง Don't start now ฉบับเกาหลีจะอยู่ในอัลบั้มภาษาเกาหลีที่ 1.5 ที่ชื่อว่า "Jumping into the World" โดยซิงเกิลนี้เปิดตัวสัปดาห์แรกที่อันดับ 17 ของออริกอนชาร์ต โดยไม่ทราบยอดขายที่แน่ชัด

## รายชื่อเพลง
# Don't start now 
# Don't start now（English Version） 
# Don't start now（Korean Version） 
# ID; Peace B（Jonathan Peters' Mix） 
# Don't start now（Instrumental）

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2545
หมวดหมู่:เพลงญี่ปุ่น
หมวดหมู่:เพลงของโบอา
เว็นแฮร์รีเม็ทแซลลี

***When Harry Met Sally*** (ชื่อไทย: *เมื่อสมชายพบสมหญิง* (โรงภาพยนตร์), *เพื่อนรักเพื่อน* (วิดีโอ)) เป็นภาพยนตร์รัก-ขบขัน ออกฉายในปี พ.ศ. 2532 กำกับโดย ร็อบ ไรเนอร์ จากบทภาพยนตร์ของ นอร่า เอฟรอน นำแสดงโดย บิลลี คริสตัล และเม็ก ไรอัน

## เรื่องย่อ
ภาพยนตร์กล่าวถึง แฮรี เบิร์นส (บิลลี คริสตัล) และ  แซลลี อัลไบรต์ (เม็ก ไรอัน) หนุ่มสาวที่เพิ่งจบจากมหาวิทยาลัยชิคาโก และกำลังเดินทางกลับไปนิวยอร์ก โดยอาศัยรถคันเดียวกัน ตลอดการเดินทางทั้งคู่พูดคุยแลกเปลี่ยนความคิดเห็นกัน โดยเฉพาะในเรื่องมิตรภาพระหว่างหญิงชาย
โดยไม่มีเรื่องเพศมาเกี่ยวข้อง

คนทั้งสองพัฒนาความสัมพันธ์จากคนแปลกหน้าเมื่อแรกพบ  พบกันอีกครั้งในห้าปีถัดมาและเกลียดขี้หน้ากัน  พบกันอีกครั้งในห้าปีต่อมาและกลายเป็นเพื่อนสนิท ก่อนจะกลายเป็นความรัก โดยมีความรู้สึกขัดแย้งกับจุดยืนเดิมของตน ในเรื่องมิตรภาพระหว่างหญิงชาย

ในตอนจบเรื่อง ทั้งคู่แต่งงานกันและสรุปว่า ทั้งสองคนรู้จักกันมานาน 12 ปี  เกลียดกันตั้งแต่แรกพบ เกลียดกันนาน 5 ปี จากนั้นกลายเป็นเพื่อนกันอีก 5 ปี ก่อนจะมารักกันในที่สุด

## เกร็ดภาพยนตร์
* ฉากที่มีชื่อเสียงในภาพยนตร์ คือฉากในร้านอาหาร เมื่อทั้งสองพูดคุยถึงเรื่องความสุขทางเพศ แซลลีกล่าวว่า ในความสัมพันธ์ที่ผ่านมา ในขณะที่ฝ่ายชายมีความภูมิใจที่สามารถทำให้ผู้หญิงถึงจุดสุดยอดได้ จริงๆ แล้วฝ่ายหญิงแกล้งทำเป็นถึง เพื่อไม่ให้ฝ่ายชายเสียกำลังใจ  จากนั้นเธอจึงแกล้งทำเสียงเหมือนกำลังถึงจุดสุดยอด กลางร้านอาหาร เพื่อพิสูจน์ให้แฮรีเห็นจริงๆ  ฉากนี้กลายเป็นฉากตลก ที่ถูกกล่าวขวัญมากที่สุดในเรื่องนี้
* ภาพยนตร์เรื่องนี้ ฉายในประเทศไทย ใช้ชื่อไทยว่า "เมื่อสมชายพบสมหญิง" แต่เมื่อวางจำหน่ายเป็นวิดีโอ วิดีโอซีดี และดีวีดี ใช้ชื่อไทยว่า "เพื่อนรักเพื่อน"
* ในปี พ.ศ. 2547 และ 2548 บทภาพยนตร์เรื่องนี้ถูกดัดแปลงเป็นละครเวที จัดแสดงในสหรัฐอเมริกา และประเทศอังกฤษ

## เพลงประกอบภาพยนตร์
เพลงประกอบภาพยนตร์ ส่วนมากเป็นเพลงแจ๊ส เพลงที่มีชื่อเสียงคือเพลง "It Had to Be You" ขับร้องโดย แฟรงค์ ซินาตรา และ "Let's Call the Whole Thing Off" ขับร้องโดย หลุยส์ อาร์มสตรอง และเอลลา ฟิตซ์เจอรัลด์  ในอัลบั้มเพลงประกอบภาพยนตร์ เพลงทั้งหมดขับร้องใหม่โดย แฮรี คอนนิก จูเนียร์ เป็นอัลบั้มที่สร้างชื่อเสียงให้กับคอนนิก อัลบั้มเพลงประกอบภาพยนตร์ได้รับรางวัลแผ่นเสียงทองคำขาวคู่ในสหรัฐอเมริกา  และแฮรี คอนนิก จูเนียร์ ได้รับรางวัลแกรมมี่ สาขา Best Jazz Male Vocal Performance 

## อ้างอิง

## แหล่งข้อมูลอื่น

* เว็บไซต์ทางการ
* When Harry Met Sally ที่ Rotten Tomatoes
* บทภาพยนตร์ 
* เมื่อเพื่อนรักเพื่อน...คำตอบคือ...When Harry Met Sally

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2532
หมวดหมู่:ภาพยนตร์รัก
หมวดหมู่:ภาพยนตร์ที่กำกับโดย ร็อบ ไรเนอร์
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์ที่มีฉากในชิคาโก
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่ถ่ายทำในชิคาโก
อำเภอนามน

**นามน** เป็นอำเภอหนึ่งของจังหวัดกาฬสินธุ์ โดยยกฐานะจาก **กิ่งอำเภอนามน** เป็นอำเภอ เมื่อ 20 ธันวาคม พ.ศ. 2530

## ประวัติ

เมื่ออดีต **บ้านนามน** เป็นหมู่บ้านเล็ก ๆ ซึ่งมีราษฎรอพยพมาจากท้องที่อำเภอใกล้เคียงเพื่อจับจองบุกเบิกพื้นที่เป็นที่ทำกิน เพราะพื้นที่บริเวณนี้มีความอุดมสมบูรณ์เหมาะแก่การทำไร่ทำนา โดยการปลูกเพิงเถียงนา เพื่อเฝ้าพืชผลทางการเกษตร ครั้นมีที่นาจำนวนมากขึ้นจึงขยายออกไป มีลักษณะพื้นที่เป็นมนรี จึงเรียกหมู่บ้านนี้ว่า “บ้านนามน” ต่อมาเมื่อปี พ.ศ. 2515 **นายฝั่น สุวรรณเรือง**  สมาชิกสภาจังหวัดกาฬสินธุ์ ได้เสนอไปยัง **[[กระทรวงมหาดไทย (ประเทศไทย)|กระทรวงมหาดไทย]]** เพื่อขอแยกพื้นที่ 3 ตำบล คือ ตำบลนามน ตำบลยอดแกง และตำบลสงเปลือย ออกจาก **[[อำเภอเมืองกาฬสินธุ์]]** และขอจัดตั้งเป็นกิ่งอำเภอ ต่อมากระทรวงมหาดไทย ได้มีพระราชกฤษฎีกาประกาศจัดตั้งเป็นกิ่งอำเภอนามน เมื่อวันที่ 20 มิถุนายน 2516 และต่อมาได้ยกฐานะเป็น **อำเภอนามน** เมื่อวันที่ 1 กุมภาพันธ์ 2530

## ที่ตั้งและอาณาเขต
อำเภอนามนตั้งอยู่ทางตอนกลาง ค่อนไปทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอสมเด็จ
* **ทิศตะวันออก** ติดต่อกับอำเภอห้วยผึ้งและอำเภอกุฉินารายณ์
* **ทิศใต้** ติดต่อกับอำเภอกุฉินารายณ์และอำเภอดอนจาน
* **ทิศตะวันตก** ติดต่อกับอำเภอดอนจาน อำเภอเมืองกาฬสินธุ์ และอำเภอสมเด็จ

## การแบ่งเขตการปกครอง
### การปกครองส่วนภูมิภาค
อำเภอนามนแบ่งพื้นที่การปกครองออกเป็น 5 ตำบล 67 หมู่บ้าน

### การปกครองส่วนท้องถิ่น
ท้องที่อำเภอนามนประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลนามน** ครอบคลุมพื้นที่บางส่วนของตำบลนามน
* **เทศบาลตำบลสงเปลือย** ครอบคลุมพื้นที่ตำบลสงเปลือยทั้งตำบล
* **องค์การบริหารส่วนตำบลนามน** ครอบคลุมพื้นที่ตำบลนามน (เฉพาะนอกเขตเทศบาลตำบลนามน)
* **องค์การบริหารส่วนตำบลยอดแกง** ครอบคลุมพื้นที่ตำบลยอดแกงทั้งตำบล
* **องค์การบริหารส่วนตำบลหลักเหลี่ยม** ครอบคลุมพื้นที่ตำบลหลักเหลี่ยมทั้งตำบล
* **องค์การบริหารส่วนตำบลหนองบัว** ครอบคลุมพื้นที่ตำบลหนองบัวทั้งตำบล

## อ้างอิง

## แหล่งข้อมูลอื่น

นามน
อำเภอร่องคำ

**ร่องคำ** เป็นอำเภอในจังหวัดกาฬสินธุ์ เดิมเป็นพื้นที่ของอำเภอกมลาไสย

## ที่ตั้งและอาณาเขต
อำเภอร่องคำ มีอาณาเขตติดต่อกับเขตการปกครองข้างเคียงต่อไปนี้
* **ทิศเหนือ** ติดต่อกับอำเภอกมลาไสย และอำเภอโพธิ์ชัย (จังหวัดร้อยเอ็ด)
* **ทิศตะวันออก** ติดต่อกับอำเภอโพธิ์ชัย (จังหวัดร้อยเอ็ด)
* **ทิศใต้** ติดต่อกับอำเภอเชียงขวัญและอำเภอจังหาร (จังหวัดร้อยเอ็ด)
* **ทิศตะวันตก** ติดต่อกับอำเภอกมลาไสย

## ประวัติ
ร่องคำ เดิมเป็นหมู่บ้านของตำบลโพนงาม อำเภอกมลาไสย ต่อมาแยกตำบลโพนงาม จัดตั้งเป็นตำบลสามัคคี  ต่อมานายบุรี พรหมลักขโณ ผู้ว่าราชการจังหวัดกาฬสินธุ์พิจารณาพื้นที่ตำบลสามัคคี มีระยะทางห่างจากอำเภอต้นสังกัดมากกว่า 23 กิโลเมตร จึงแยกพื้นที่ตำบลสามัคคี จัดตั้งเป็นตำบลร่องคำ และให้ 2 ตำบลตั้งขึ้นเป็น **กิ่งอำเภอร่องคำ** ในวันที่ 19 มกราคม พ.ศ. 2516 โดยเริ่มเปิดใช้ที่ว่าการกิ่งอำเภอวันที่ 1 กุมภาพันธ์ และแยกตำบลร่องคำ จัดตั้งเป็นตำบลเหล่าอ้อย 

ต่อมา พ.ต.ดาวเรือง นิชรัตน์ ผู้ว่าราชการจังหวัดกาฬสินธุ์ และหัวหน้ากิ่งอำเภอร่องคำ (ปลัดอำเภอกมลาไสย) เห็นว่าพื้นที่มีระยะเวลาการเป็นกิ่งอำเภอล่วงมาถึง 19 ปีแล้ว ซึ่งปัจจุบันชุมชนและความเจริญขยายตัวตามแนวทางหลวงแผ่นดินหมายเลข 2116 สายขอนแก่น–โพนทอง มีการพัฒนาพื้นที่อย่างต่อเนื่อง มีพื้นที่รวม 3 ตำบล 82.1 ตารางกิโลเมตร 35 หมู่บ้าน ประชากร 14,746 คน 2,826 ครัวเรือน ในวันที่ 20 ตุลาคม พ.ศ. 2536 จึงยกฐานะขึ้นเป็น **อำเภอร่องคำ** รวมการเป็นกิ่งอำเภอ 20 ปี 274 วัน

## การแบ่งเขตการปกครอง
### การปกครองส่วนภูมิภาค
อำเภอร่องคำแบ่งพื้นที่การปกครองออกเป็น 3 ตำบล 40 หมู่บ้าน

### การปกครองส่วนท้องถิ่น
ท้องที่อำเภอร่องคำประกอบด้วยองค์กรปกครองส่วนท้องถิ่น 3 แห่ง ได้แก่
* **[[เทศบาลตำบลร่องคำ]]** ครอบคลุมพื้นที่ตำบลร่องคำทั้งตำบล
* **องค์การบริหารส่วนตำบลสามัคคี** ครอบคลุมพื้นที่ตำบลสามัคคีทั้งตำบล
* **องค์การบริหารส่วนตำบลเหล่าอ้อย** ครอบคลุมพื้นที่ตำบลเหล่าอ้อยทั้งตำบล

## อ้างอิง

ร่องคำ
Every Heart -มินนะโนะคิโมะชิ-

"**เอเวอร์รี ฮาร์ท -มินนาโนะคิโมชิ-**" () เป็นซิงเกิลภาษาญี่ปุ่นลำดับที่ 5 ของโบอาในรูปแบบของซิงเกิลแม็กซี ออกจำหน่ายเมื่อวันที่ 13 มีนาคม พ.ศ. 2545 อันเป็นวันเดียวกันกับการออกจำหน่ายอัลบั้ม *[[ลิสซึนทูมายฮาร์ต]]* อัลบั้มภาษาญี่ปุ่นชุดแรก เพลง "เอเวอรีฮาร์ต -มินนาโนะคิโมชิ-" เป็นเพลงในอัลบั้ม *ลิสซึนทูมายฮาร์ต* และ *[[เบสต์ออฟโซล]]*  และฉบับภาษาอังกฤษได้บรรจุไว้ในอัลบั้ม *เน็กต์เวิลด์* ซิงเกิลนี้เปิดตัวสัปดาห์แรกที่อันดับ 10 ของชาร์ตออริกอน

เพลง "เอเวอรีฮาร์ต -มินนาโนะคิโมชิ-" เป็นเพลงประกอบภาพยนตร์การ์ตูนเรื่องเทพอสูรจิ้งจอกเงิน  และนอกจากนี้ในฉบับภาษาเกาหลีใช้ชื่อว่า "เอเวอรีฮาร์ต" โดยบรรจุในอัลบั้มภาษาเกาหลีที่ 2.5 ที่ชื่อว่า *[[มิราเคิล (อัลบั้มโบอา)|มิราเคิล]]*

## รายชื่อเพลง
# เอเวอรีฮาร์ต -มินนาโนะคิโมชิ- 
# เอเวอรีฮาร์ต -มินนาโนะคิโมชิ- (ฉบับภาษาอังกฤษ) 
# เอเวอรีฮาร์ต (Ken Harada’s TB-Bassin’Remix) 
# เอเวอรีฮาร์ต -มินนาโนะคิโมชิ- (บรรเลง) 
## ชาร์ต
;ชาร์ตออริกอน (ในญี่ปุ่น)

หมวดหมู่:เพลงญี่ปุ่น
หมวดหมู่:ซิงเกิลของโบอา
หมวดหมู่:ซิงเกิลในปี พ.ศ. 2545
การลงประชามติขยายประชาคมเศรษฐกิจยุโรป

**การลงประชามติขยายประชาคมเศรษฐกิจยุโรป** *(Référendum sur l'élargissement de la CEE)* จัดขึ้นเมื่อวันที่ 23 เมษายน พ.ศ. 2515 เป็นการลงประชามติเห็นชอบหรือไม่เห็นชอบในการผนวกสหราชอาณาจักร เดนมาร์ก ไอร์แลนด์ และนอร์เวย์เข้ากับประชาคมเศรษฐกิจยุโรป *([[:fr:Communauté économique européenne|Communauté économique européenne (CEE)]])*



## อ้างอิง

* Référendums, Élargissement des Communautés européennes (1972)

หมวดหมู่:การเมืองฝรั่งเศส
หมวดหมู่:การลงประชามติในประเทศฝรั่งเศส
อำเภอคำม่วง

**คำม่วง** เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอสหัสขันธ์ในวันที่ 28 กันยายน 2515 และยกฐานะเป็นอำเภอในวันที่ 8 กันยายน 2519

## ที่ตั้งและอาณาเขต
อำเภอคำม่วงตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอวังสามหมอ (จังหวัดอุดรธานี) และอำเภอกุดบาก (จังหวัดสกลนคร)
* **ทิศตะวันออก** ติดต่อกับอำเภอภูพาน (จังหวัดสกลนคร) และอำเภอสมเด็จ
* **ทิศใต้** ติดต่อกับอำเภอสมเด็จและอำเภอสหัสขันธ์
* **ทิศตะวันตก** ติดต่อกับอำเภอสามชัย

## การแบ่งเขตการปกครอง
### การปกครองส่วนภูมิภาค
อำเภอคำม่วงแบ่งพื้นที่การปกครองออกเป็น 6 ตำบล 71 หมู่บ้าน

### การปกครองส่วนท้องถิ่น
ท้องที่อำเภอคำม่วงประกอบด้วยองค์กรปกครองส่วนท้องถิ่น 8 แห่ง ได้แก่
* **เทศบาลตำบลคำม่วง** ครอบคลุมพื้นที่บางส่วนของตำบลทุ่งคลอง
* **เทศบาลตำบลโพน** ครอบคลุมพื้นที่บางส่วนของตำบลโพน
* **เทศบาลตำบลนาทัน** ครอบคลุมพื้นที่ตำบลนาทันทั้งตำบล
* **องค์การบริหารส่วนตำบลทุ่งคลอง** ครอบคลุมพื้นที่ตำบลทุ่งคลอง (เฉพาะนอกเขตเทศบาลตำบลคำม่วง)
* **องค์การบริหารส่วนตำบลโพน** ครอบคลุมพื้นที่ตำบลโพน (เฉพาะนอกเขตเทศบาลตำบลโพน)
* **องค์การบริหารส่วนตำบลดินจี่** ครอบคลุมพื้นที่ตำบลดินจี่ทั้งตำบล
* **องค์การบริหารส่วนตำบลนาบอน** ครอบคลุมพื้นที่ตำบลนาบอนทั้งตำบล
* **องค์การบริหารส่วนตำบลเนินยาง** ครอบคลุมพื้นที่ตำบลเนินยางทั้งตำบล

## อ้างอิง

คำม่วง
อำเภอห้วยผึ้ง

**ห้วยผึ้ง** เป็นอำเภอหนึ่งของจังหวัดกาฬสินธุ์

## ประวัติ
ท้องที่อำเภอห้วยผึ้งเดิมทั้งหมดเคยขึ้นอยู่กับเมืองภูแลนช้าง เมื่อเมื่อประมาณปี พ.ศ. 2445 มีการยุบเมืองภูแลนช้าง ไปรวมกับเมืองกุฉินารายณ์ พื้นที่ทั้งหมดก็อยู่ภายในตำบลภูแลนช้าง
*ต่อมาในปี พ.ศ. 2490 ทางราชการได้แบ่งตำบลภูแล่นช้าง ออกเป็น 3 ตำบล ได้แก่ ตำบลภูแล่นช้าง ตำบลคำบง และตำบลไค้นุ่น 
*ต่อมาปี พ.ศ.2505  พณ.จอมพลสกฤษดิ์  ธนะรัชต์  นายกรัฐมนตรี  ได้มีดำริจัดตั้งนิคมสร้างตนเองขึ้น ให้ชื่อว่า นิคมสร้างตนเองกุฉินารายณ์  ขึ้นตรงกับกรมประชาสงเคราะห์  กระทรวงมหาดไทย โดยมีการจัดสรรที่ดินทำกินให้กับเกษตรกรที่ยากไร้ขาดที่ทำกินเป็นของตนเอง  ในพื้นที่ดงแม่เผด  อำเภอกุฉินารายณ์  จังหวัดกาฬสินธุ์  ที่ทำการนิคมสร้างตนเองกุฉินารายณ์ตั้งอยู่ใกล้กับลำน้ำห้วยผึ้ง  และมีราษฎรที่อพยพจากจังหวัดต่างๆ  เข้ามาตั้งบ้านเรือนอยู่ใกล้ที่ทำการนิคมสร้างตนเองกุฉินารายณ์  เป็นจำนวนมากได้ตั้งชื่อหมู่บ้านแห่งนี้ว่า  บ้านห้วยผึ้ง  โดยอยู่ในเขตปกครองของตำบลไค้นุ่น  หมู่บ้านห้วยผึ้งจึงขึ้นอยู่กับการปกครองตำบลไค้นุ่น  และต่อมาเมื่อปี พ.ศ.2519  ประชากรตำบลไค้นุ่นได้เพิ่มขึ้นเป็นจำนวนมาก อันเนื่องมาจากการจัดสรรที่ดินทำกินให้กับเกษตรกรของนิคมสร้างตนเองกุฉินารายณ์ ทางกรมการปกครองกระทรวงมหาดไทย  ได้จัดตั้งหมู่บ้านในเขตนิคมสร้างตนเองขึ้นจำนวน 10  หมู่บ้าน  พร้อมกัน  และแบ่งแยกตำบลจากตำบลไค้นุ่นมาเป็นอีกตำบลหนึ่งใช้ชื่อว่า  ตำบลนิคมห้วยผึ้ง  อันเนื่องมาจากหมู่บ้านที่ตั้งใหม่เป็นหมู่บ้านที่ทางนิคมสร้างตนเองกุฉินารายณ์  ได้จัดสรรที่ดินทำกินให้ รวมกับหมู่บ้านหลักคือบ้านห้วยผึ้ง จึงเป็นที่มาของคำว่าตำบลนิคมห้วยผึ้ง  ตามกฎหมายลักษณะปกครองท้องที่
*ในปี พ.ศ. 2524 ทางราชการได้ยกฐานะตำบลนิคมห้วยผึ้ง ขึ้นเป็นกิ่งอำเภอห้วยผึ้ง มีตำบลนิคมห้วยผึ้ง ตำบลไค้นุ่น และตำบลคำบง ไปขึ้นอยู่ในเขตการปกครองของกิ่งอำเภอห้วยผึ้ง 
*21 พฤษภาคม 2533 ได้รับการยกฐานะขึ้นเป็นอำเภอห้วยผึ้ง 

## ที่ตั้งและอาณาเขต
อำเภอห้วยผึ้งตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอสมเด็จ และอำเภอภูพาน (จังหวัดสกลนคร)
* **ทิศตะวันออก** ติดต่อกับอำเภอนาคู
* **ทิศใต้** ติดต่อกับอำเภอกุฉินารายณ์และอำเภอนามน
* **ทิศตะวันตก** ติดต่อกับอำเภอนามนและอำเภอสมเด็จ

## การแบ่งเขตการปกครอง
### การปกครองส่วนภูมิภาค
อำเภอห้วยผึ้งแบ่งพื้นที่การปกครองออกเป็น 4 ตำบล 52 หมู่บ้าน

### การปกครองส่วนท้องถิ่น
ท้องที่อำเภอห้วยผึ้งประกอบด้วยองค์กรปกครองส่วนท้องถิ่น 5 แห่ง ได้แก่
* **เทศบาลตำบลห้วยผึ้ง** ครอบคลุมพื้นที่บางส่วนของตำบลนิคมห้วยผึ้ง
* **เทศบาลตำบลคำบง** ครอบคลุมพื้นที่ตำบลคำบงทั้งตำบล
* **เทศบาลตำบลหนองอีบุตร** ครอบคลุมพื้นที่ตำบลหนองอีบุตรทั้งตำบล
* **เทศบาลตำบลไค้นุ่น** ครอบคลุมพื้นที่ตำบลไค้นุ่นทั้งตำบล
* **องค์การบริหารส่วนตำบลนิคมห้วยผึ้ง** ครอบคลุมพื้นที่ตำบลนิคมห้วยผึ้ง (เฉพาะนอกเขตเทศบาลตำบลห้วยผึ้ง)

ห้วยผึ้ง
การลงประชามติการปกครองตนเองในนูแวล-กาเลโดนี

**การลงประชามติการปกครองตนเองในนูแวล-กาเลโดนี** () จัดขึ้นเมื่อวันที่ 26 มิถุนายน พ.ศ. 2531 เป็นการลงประชามติเห็นชอบหรือไม่เห็นชอบ ข้อตกลงมาติญง ซึ่งให้สิทธิผู้ที่อยู่อาศัยในนิวแคลิโดเนียปกครองตนเอง ในการลงประชามติครั้งนี้มีการงดออกเสียงเป็นจำนวนมาก ประชาชนจำนวน 23,997,118 คนหรือคิดเป็น 63.11% ของประชาชนผู้มีสิทธิเลือกตั้งได้งดการออกเสียง



## อ้างอิง

* Référendums, Autodétermination en Nouvelle-Calédonie (1988)

หมวดหมู่:การเมืองฝรั่งเศส
หมวดหมู่:การลงประชามติในประเทศฝรั่งเศส
อาร์ดา

**อาร์ดา** (Arda) เป็นชื่อดินแดนในจินตนิยายของ เจ. อาร์. อาร์. โทลคีน ในปกรณัมชุดมิดเดิลเอิร์ธ ซึ่งใช้ในความหมายแทนโลกของเราทั้งหมด อาร์ดาประกอบด้วยทวีปใหญ่ๆ ที่สำคัญคือ มิดเดิลเอิร์ธ อามัน และ กาฬทวีป มีมหาสมุทรหลายแห่ง ที่สำคัญคือ มหาสาคร (The Great Sea) หรืออีกชื่อหนึ่งว่า เบเลกายร์ ในทะเลเบเลกายร์นี้เคยมีเกาะนูเมนอร์ ซึ่งล่มจมสมุทรไปตั้งแต่ยุคที่สองของอาร์ดา ดินแดนส่วนอื่นๆ ในอาร์ดามิได้ถูกเอ่ยถึง

ตามปกรณัมของโทลคีน อาร์ดาเป็นส่วนหนึ่งของ เออา (Ea) คือจักรวาลแห่งพิภพที่มหาเทพอิลูวาทาร์สร้างขึ้นในสุญญภูมิ ด้วยการบรรเลงบทเพลงมหาคีตา ซึ่งมีจิตวิญญาณแรกเริ่ม (หรือไอนัวร์) ช่วยในการสร้างด้วย การสร้างครั้งนั้นเรียกว่า มหาคีตาแห่งไอนัวร์ เมื่อเออาถือกำเนิดขึ้น ไอนัวร์บางส่วนได้ลงมาอยู่ในโลกนี้เพื่อปกปักรักษาและตระเตรียมสถานที่ไว้ให้พร้อมสำหรับบุตรแห่งอิลูวาทาร์ ไอนัวร์ที่ลงมายังอาร์ดา พวกที่มีพลังอำนาจสูง เรียกว่า วาลาร์ ส่วนพวกที่มีฤทธิ์น้อยกว่า เรียกว่า ไมอาร์ ไอนัวร์เหล่านี้บางครั้งเรียกรวมๆ กันว่า *ปวงเทพ*

โลกอาร์ดาแต่ดั้งเดิมเมื่อเริ่มสร้างนั้นเป็นแผ่นดินแบนๆ ที่ล้อมรอบด้วยทะเลวัฏฏะ (Encircling Sea) มีชื่อเรียกว่า เอคไคอา (Ekkaia) ข้างใต้เป็นโถงถ้ำมากมาย ข้างบนเป็นเขตห้วงเวหามีชื่อว่า อิลเมน แผ่นดินดั้งเดิมเป็นทวีปเดี่ยวตั้งอยู่ตรงกลาง มีทะเลสาบอยู่ใจกลางทวีป และมีเกาะอยู่กลางทะเลสาบนั้น ชื่อว่า เกาะอัลมาเรน เป็นที่อยู่อาศัยของเหล่าวาลาร์และไมอาร์

เมื่อเกิดสงครามระหว่างปวงเทพขึ้น ทำให้แผ่นดินเกิดวินาศวอดวาย แตกเป็นทวีปต่างๆ พวกวาลาร์และไมอาร์จึงย้ายถิ่นฐานไปอาศัยอยู่บนทวีปอามัน ซึ่งอยู่ทางสุดตะวันตกของอาร์ดา ส่วนทวีปมิดเดิลเอิร์ธที่อยู่บริเวณกึ่งกลางอาร์ดา ได้กลายเป็นถิ่นฐานที่อาศัยของบรรดาบุตรแห่งอิลูวาทาร์ คือพวกเอลฟ์ และมนุษย์ มีมหาสาครหรือเบเลกายร์ กั้นกลางระหว่างสองทวีปนี้

ในช่วงปลายยุคที่สอง เมื่อมนุษย์ชาวนูเมนอร์เหิมเกริมจะบุกรุกทวีปอามันเพื่อช่วงชิงความเป็นอมตะ ปวงเทพจึงจมเกาะนูเมนอร์เสีย และย้ายทวีปอามันออกไปเสียจากโลก บันดาลให้โลกกลายเป็นโลกกลม แม้แล่นเรือไปทางตะวันตกจนสุดหล้า ก็จะหวนกลับมายังจุดตั้งต้นได้อีกครั้ง การจะไปถึงทวีปอามันได้ต้องเดินทางผ่าน*เส้นทางมุ่งตรง* ซึ่งจะไปได้โดยพวกเอลฟ์เท่านั้น

## ดูเพิ่ม
* ตารางเวลาแห่งอาร์ดา
* ซิลมาริลลิออน และ ไอนูลินดาเล - ตำนานการสร้างโลกอาร์ดา

## อ้างอิง
* เจ. อาร์. อาร์. โทลคีน, *[[ซิลมาริลลิออน]]*, ลอนดอน: ฮาร์เปอร์คอลลินส์.

## แหล่งข้อมูลอื่น
* Encyclopedia of Arda

หมวดหมู่:ดินแดนในตำนานของโทลคีน
สเคาน์เตอร์

**สเคาน์เตอร์** คือ อุปกรณ์ครื่องกลที่มีรูปร่างคล้ายกับแว่นข้างเดียวใส่ไว้ที่ลูกตาโดยจะมี่ที่ครอบติดกับหู ที่ปรากฏในเนื้อเรื่องมีผู้ที่ใช้เพียงแค่ชาวไซย่า และ พวกของฟรีเซอร์เท่านั้น

ใช้บอกพิกัดกับค่าพลังของสิ่งมีชีวิตแปลงเป็นเลขเท่านั้น รวมถึงยังใช้เป็นเครื่องมือสื่อสาร ซึ่งใครพูดคุยโดยใส่อยู่จะทำฝห้อีกฝ่ายที่มีเหมือนกันได้ยิน แต่ถ้าถอดออก เครื่องจะหยุดการทำงาน

หมวดหมู่:ดราก้อนบอล
หมวดหมู่:กองทัพฟรีเซอร์
หมวดหมู่:วัตถุสมมติ
หมวดหมู่:เทคโนโลยีสมมติ
ภาษาเอร์เซีย

**ภาษาเอร์เซีย** (, , ) เดิมชื่อ **อารีซา** มีผู้พูด 360,000 คนทางเหนือและทางตะวันออกของสาธารณรัฐมอร์โดเวียในประเทศรัสเซียและบริเวณใกล้เคียง เขียนด้วยอักษรซีริลลิก อยู่ในตระกูลฟินโน-ยูริก

## อ้างอิง

## แหล่งข้อมูลอื่น
*

*Finno-Ugric Electronic Library by the Finno-Ugric Information Center in Syktyvkar, Komi Republic (interface in Russian and English, texts in Mari, Komi, Udmurt, Erzya and Moksha languages): https://web.archive.org/web/20051018190124/http://library.finugor.ru/
*Erzjanj Mastor&nbsp;– The society for preserving the Erzya language (in Erzya and Russian)
* https://web.archive.org/web/20061029185215/http://www.info-rm.com/er/index.php News in the Erzya and Moksha Mordvinian languages
* https://archive.today/20081021051746/http://www.erzan.ru/erzjanskij-jazyk Эрзянский язык
* Erzya – Finnish/English/German/Russian dictionary (robust finite-state, open-source) 
* https://web.archive.org/web/20170113190126/http://www.ling.helsinki.fi/~rueter/rsc/erzya-studies-reference-bibliography.shtml Erzya studies reference bibliography under construction.
* Russian-Moksha-Erzya Dictionary
* Russian-Erzya Dictionary


หมวดหมู่:ตระกูลภาษายูรัล
หมวดหมู่:ภาษาในประเทศรัสเซีย
หมวดหมู่:ภาษาในประเทศอาร์มีเนีย
หมวดหมู่:ภาษาในประเทศอาเซอร์ไบจาน
หมวดหมู่:ภาษาในประเทศคาซัคสถาน
หมวดหมู่:ภาษาในประเทศคีร์กีซสถาน
หมวดหมู่:ภาษาในประเทศเติร์กเมนิสถาน
หมวดหมู่:ภาษาในประเทศอุซเบกิสถาน
ภาษาอุดมูร์ต

**ภาษาอุดมูร์ต** เป็นภาษาตระกูลฟินโน-อูกริก ใช้พูดในสาธารณรัฐอุดมูร์ต ประเทศรัสเซีย เขียนด้วยอักษรซีริลลิก ใกล้เคียงกับภาษาโกมี

หมวดหมู่:ตระกูลภาษายูรัล
หมวดหมู่:ภาษาในประเทศรัสเซีย
หมวดหมู่:ภาษาในประเทศคาซัคสถาน
ฆวน เบาติสตา เด โตเลโด

[thumb|250px|โตเลโดเป็นผู้ออกแบบ[เอลเอสโกเรียล|อารามเอลเอสโกเรียล]]
**ฆวน เบาติสตา เด โตเลโด** (; เสียชีวิตเมื่อวันที่ 9 พฤษภาคม ค.ศ. 1567) เป็นสถาปนิกและประติมากรชื่อดังจากกรุงมาดริด

เขาเกิดในกรุงมาดริดโดยที่ไม่มีข้อมูลในวัยเด็กของเขา ในปี ค.ศ. 1547 โตเลโดเดินทางไปที่กรุงโรม และเข้าเป็นนักเรียนของมีเกลันเจโล บัวนาร์โรตี หลังจากนั้นเขาได้เดินทางไปที่เมืองเนเปิลส์ ณ ที่นี่เขาได้รับคำสั่งให้เข้าพบอุปราชสเปนแห่งเนเปิลส์นามว่า เปโดร อัลบาเรซ เด โตเลโด เพื่อรับงานเป็นสถาปนิกให้กับจักรพรรดิชาลส์ที่ 5 เขาได้ออกแบบอาคารหลายหลังที่นั่น รวมทั้งสตราดาดีโตเลโด (Strada di Toledo) [ในปี ค.ศ. 1870 เปลี่ยนชื่อมาเป็น สตราดาดีโรมา (Strada di Roma)] โบสถ์ซานจาโกโมเดลยีสปัญญูโวลี (St. Giacomo degli Spagnuoli) และอาคารอื่น ๆ อีกหลายหลัง

ในปี ค.ศ. 1559 พระเจ้าเฟลิเปที่ 2 ทรงเรียกตัวโตเลโดกลับมาที่มาดริด และทรงแต่งตั้งให้เป็นสถาปนิกหลวงแห่งสเปน เงินรายได้ต่อปีของเขาในช่วงแรกอยู่ในระดับที่น้อย ตามนโยบายของวังที่ต้องการทดสอบความสามารถของสถาปนิกและศิลปินที่รับเข้ามาใหม่ในเมืองมาดริด เขาได้ทำการออกแบบปราสาทมีเซรีกอร์เดีย (Casa de la Misericordia) และโครงการปรับปรุงด้านหน้าโบสถ์เดสกัลซัสเรอาเลส (Church de las Descalzas Reales) แห่งวังกัมโป (Casa de Campo) โตโลโดยังได้ทำการออกแบบที่เมืองอาเซกา (Aceca) ที่วังอารังฆูเอซ (Aranjuez) ผลงานชิ้นเอกของโตเลโด คือ เอลเอสโกเรียล แต่ไม่มีโอกาสสร้างเสร็จ เพราะเขาเสียชีวิตในปี ค.ศ. 1567 ฆวน เด เอร์เรรา ได้เข้ามารับงานต่อจนสำเร็จในเวลาต่อมา

หมวดหมู่:บุคคลที่เกิดในคริสต์ทศวรรษ 1510
หมวดหมู่:สถาปนิกชาวสเปน
หมวดหมู่:สถาปนิกในคริสต์ศตวรรษที่ 16
กะรุน

**กะรุน** (; Al2O3) เป็นแร่รัตนชาติประเภทอะลูมิเนียมออกไซด์ ประกอบขึ้นด้วยธาตุอะลูมิเนียมและออกซิเจน

## คุณสมบัติ
* มีค่าความแข็งที่ 9 ตามมาตราของโมส (Moh's scale)
* มีค่าความถ่วงจำเพาะที่ 3.95–4.1
* มีลักษณะเป็นระบบเฮ็กแซกะนัล รูปผลึกหกเหลี่ยม
* สี
** มีหลายสีเช่น ใส ขาว เขียว เหลือง ชมพู แดง ฟ้า สีขาว โปร่งใส ถึง โปร่งแสง วาวแบบแก้ว ถึงวาวแบบเพชร
** ถ้าเป็นสีฟ้าหรือน้ำเงินเรียกว่าไพลิน
** ถ้าเป็นสีแดงจะเรียกว่าทับทิม
** ถ้าเป็นสีเหลืองเรียกว่าบุษราคัม
** ถ้าเป็นสีเขียวเรียกว่าเขียวส่อง
** ถ้าเป็นสีชมพูอมส้มเรียกว่าพัดพารัดชา
** ถ้าสีไม่สดจะเป็นขี้พลอย หรือเรียกว่ากากกะรุน

## ประวัติ
มาจากภาษา หมายถึง ทับทิม

## การกำเนิด
พบในหินหลายชนิด ในประเทศไทยพบในหินภูเขาไฟชนิดหินบะซอลต์ ต่างประเทศพบในหินแปร หินเปกมาไทต์ หินอัคนีชนิดหินไซอีไนต์ และหินเนฟีลีนไซอีไนต์

## แหล่งที่พบ
* **ในประเทศไทย** พบได้ทั่วไปในจังหวัดจันทบุรี ตราด แพร่ เพชรบูรณ์ ศรีสะเกษ อุบลราชธานี กาญจนบุรี และลพบุรี
* **ในต่างประเทศ** สามารถพบในประเทศพม่า กัมพูชา ศรีลังกา ออสเตรเลีย และสหรัฐอเมริกา

## อ้างอิง

* Tripod

## แหล่งข้อมูลอื่น
* 

หมวดหมู่:แร่อะลูมิเนียม
หมวดหมู่:แร่
หมวดหมู่:สารประกอบอะลูมิเนียม
หมวดหมู่:รัตนชาติ
แชมป์ เกียรติเพชร

**แชมป์ เกียรติเพชร** สถิติการชก 10 ครั้ง ชนะ 6 (น็อค 5) แพ้ 4

## เกียรติประวัติ
* แชมป์ประเทศไทยรุ่นฟลายเวท 
** ชิง 11 กันยายน 2531 ชนะน็อค เพชรชัยนาท ดอนเจดีย์ ยก 4
** เสียแชมป์ 2 กรกฎาคม 2532 แพ้คะแนน ลิงลม ส.ทศพล

## อ้างอิง

* สถิติการชก boxrec.com 

หมวดหมู่:นักมวยสากลชาวไทยรุ่นฟลายเวท
เอ็นบีทีเวิลด์

**[[สถานีโทรทัศน์]][[ดาวเทียม]]เอ็นบีที** () เป็นสถานีโทรทัศน์ผ่านดาวเทียม ในการกำกับดูแลของสถานีโทรทัศน์แห่งประเทศไทย กรมประชาสัมพันธ์ และถือว่าเป็นเคเบิลโทรทัศน์ ที่ทางกรมฯ ได้ว่าจ้างให้ภาคเอกชน หรือระหว่างกรมฯกับเอกชนร่วมผลิต, ก่อตั้งสถานีและออกอากาศกันเอง ออกอากาศในระบบบอกรับสมาชิก (เคเบิลทีวี) มีทั้งสิ้น 9 ช่อง ได้แก่

## ช่องรายการในปัจจุบัน
* **เอ็นบีทีเวิลด์** () เป็นช่องโทรทัศน์ที่ไม่ใช้คลื่นความถี่ในประเทศไทย นำเสนอข่าวสารและรายการเชิงสาระ เป็นภาษาอังกฤษตลอด 24 ชั่วโมง ผลิตโดย สำนักข่าวแห่งชาติและสถานีวิทยุโทรทัศน์แห่งประเทศไทย (สทท.) ออกอากาศผ่านช่องสัญญาณดาวเทียม ของสถานีวิทยุโทรทัศน์แห่งประเทศไทย (สทท.) ส่วนกลาง และออกอากาศคู่ขนานผ่านเครือข่ายสถานีวิทยุโทรทัศน์แห่งประเทศไทย ส่วนภูมิภาค ระหว่างเวลา 01:00-04:00 น. ของทุกวัน รวมถึงนำรายการบางส่วนไปออกอากาศทาง ไทยทีวีโกลบอลเน็ตเวิร์ก อีกด้วย ทั้งนี้ ในวันที่ 1 ตุลาคม 2565 เอ็นบีทีเวิลด์ ได้ยุติการออกอากาศผ่านทางโทรทัศน์ผ่านดาวเทียมและโทรทัศน์เคเบิล แต่ยังคงมีการออกอากาศสถานีฯตามปกติ โดยสามารถรับฟังและรับชมรายการต่างๆได้ผ่านทางเว็บไซต์ของสำนักข่าวแห่งชาติ กรมประชาสัมพันธ์ ในหน้าเพจเอ็นบีทีเวิลด์(ภาษาอังกฤษ)เพียงช่องทางเดียวเท่านั้น

## ช่องรายการในอดีต
* **Newsline Channel** เสนอข่าว และสาระบันเทิง 24 ช.ม. ผลิตโดย บริษัท ทราฟฟิก คอร์เนอร์ โฮลดิ้ง จำกัด (มหาชน)
* **[[เนชั่นทีวี|Nation Channel]]** ทันข่าว 24 ช.ม. ผลิตโดย บริษัท เนชั่น บรอดคาสติ้ง คอร์เปอเรชั่น จำกัด (มหาชน)
* **EarthOne** ช่องรายการถ่ายทอดความเคลื่อนไหวของโลก
* **Filmagix** ช่องรายการภาพยนตร์
* **ASIA HITS** ผลิตรายการเพลงลูกทุ่ง ผลิตโดย บริษัท เอ็มวี เทเลวิชั่น (ไทยแลนด์) จำกัด
* **[[สถานีวิทยุโทรทัศน์รัฐสภา]]** ผลิตโดย สำนักงานเลขาธิการสภาผู้แทนราษฎร
* **[[เน็กซ์สเตป เทเลวิชั่น]]**
* **[[สำรวจโลก]]**
* **[[สยามกีฬาทีวี]]** รายการทีวีกีฬา โดยทีมงานสยามกีฬารายวัน ผลิตโดย บริษัท สยามสปอร์ต เทเลวิชั่น จำกัด
* **THAI VARIETY** รายการแฟชั่น

## ดูเพิ่ม
* กรมประชาสัมพันธ์
* สำนักข่าวแห่งชาติ
* สถานีวิทยุกระจายเสียงแห่งประเทศไทย
* สถานีวิทยุโทรทัศน์แห่งประเทศไทย
* สถานีวิทยุโทรทัศน์แห่งประเทศไทย ส่วนภูมิภาค

## อ้างอิง
* สำนักข่าวกรมประชาสัมพันธ์ 
*  เว็บไซต์อย่างเป็นทางการ 

หมวดหมู่:สถานีโทรทัศน์ในประเทศไทย
อำเภอภูพาน

**ภูพาน ** เป็นอำเภอในจังหวัดสกลนคร เดิมเป็นพื้นที่ของอำเภอกุดบาก และอำเภอเมืองสกลนคร มีชื่ออำเภอตามทิวเขาภูพานซึ่งครอบคลุมพื้นที่ส่วนใหญ่

## ที่ตั้งและอาณาเขต
อำเภอภูพาน มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอกุดบากและอำเภอเมืองสกลนคร
* **ทิศตะวันออก** ติดต่อกับอำเภอเมืองสกลนครและอำเภอเต่างอย
* **ทิศใต้** ติดต่อกับอำเภอนาคู อำเภอห้วยผึ้ง และอำเภอสมเด็จ (จังหวัดกาฬสินธุ์)
* **ทิศตะวันตก** ติดต่อกับอำเภอสมเด็จ อำเภอคำม่วง (จังหวัดกาฬสินธุ์) และอำเภอกุดบาก และตำบลหลุบเลา

## ประวัติ
พื้นที่เดิมอยู่ในเขตอำเภอเมืองสกลนคร ปี พ.ศ. 2506 พื้นที่ได้ย้ายขึ้นการปกครองกับทางอำเภอกุดบาก ต่อมานายอำนวย ยอดเพชร ผู้ว่าราชการจังหวัดสกลนคร ได้พิจารณาพื้นที่ตำบลโคกภู ตำบลสร้างค้อ ตำบลหลุบเลา มีพื้นที่รวม 439.5 ตารางกิโลเมตร  35 หมู่บ้าน ประชากร 30,602 คน 7,368 ครัวเรือน พื้นที่อยู่ในเขตอุทยานแห่งชาติถึง 3 แห่ง คือ อุทยานแห่งชาติภูผาเหล็ก อุทยานแห่งชาติภูผายล อุทยานแห่งชาติภูพาน ซึ่งมีการคมนาคมยากลำบาก เกิดอุปสรรคในการปกครอง การพัฒนา การป้องกันรักษาความสงบ จึงเสนอตั้งกิ่งอำเภอขึ้น โดยวันที่ 31 มีนาคม พ.ศ. 2537 จะรวม 3 ตำบลเป็น **กิ่งอำเภอภูพาน** เริ่มเปิดใช้ที่ว่าการวันที่ 30 เมษายน 

ขณะจัดตั้งกิ่งอำเภอได้ 2 ปี ตำบลกกปลาซิว อำเภอเมืองสกลนคร แจ้งว่าประชาชนติดต่อราชการกับกิ่งอำเภอภูพานที่มีระยะทางเพียง 10 กิโลเมตร สะดวกกว่าติดต่อกับอำเภอต้นสังกัดที่ต้องเดินทางถึง 43 กิโลเมตร จึงโอนพื้นที่ ตำบลกกปลาซิวเข้ามาเป็นตำบลลำดับที่ 4 ต่อมามีพระราชกฤษฎีกายกฐานะขึ้นเป็น **อำเภอภูพาน** ในวันที่ 15 กันยายน พ.ศ. 2540 โดยมีระยะเวลาการเป็นกิ่งอำเภอ 3 ปี 168 วัน

## การแบ่งเขตการปกครอง
### การปกครองส่วนภูมิภาค
อำเภอภูพาน แบ่งพื้นที่การปกครองออกเป็น 4 ตำบล 66 หมู่บ้าน

### การปกครองส่วนท้องถิ่น
ท้องที่อำเภอภูพานประกอบด้วยองค์กรปกครองส่วนท้องถิ่น 4 แห่ง ได้แก่
* **เทศบาลตำบลโคกภู** ครอบคลุมพื้นที่ตำบลโคกภูทั้งตำบล
* **เทศบาลตำบลสร้างค้อ** ครอบคลุมพื้นที่ตำบลสร้างค้อทั้งตำบล
* **องค์การบริหารส่วนตำบลหลุบเลา** ครอบคลุมพื้นที่ตำบลหลุบเลาทั้งตำบล
* **องค์การบริหารส่วนตำบลกกปลาซิว** ครอบคลุมพื้นที่ตำบลกกปลาซิวทั้งตำบล

## อ้างอิง


ภูพาน
1/2/2550(18)
ชันโรง

**ชันโรง** เป็นแมลงชนิดหนึ่ง พฤติกรรมคล้ายผึ้งมิ้ม ไม่มีเหล็กใน ชอบตอมเกสรดอกไม้ ทางเหนือเรียก ขี้ย้า อีสานเรียก ขี้สูด ปักษ์ใต้เรียก​ อุง​ ชอบทำรังอยู่ใต้ดิน รังของชันโรง มีลักษณะเหมือนขี้ผึ้ง เหนียวเป็นมัน คนสมัยก่อนเชื่อว่าเป็นของหายากและศักดิ์สิทธิ์ บรรดาเกจิอาจารย์มักจะนำมาสร้างวัตถุมงคลต่าง ๆ เช่น หลวงปู่บุญ วัดกลางบางแก้ว อำเภอนครชัยศรี จังหวัดนครปฐม สร้างเบี้ยแก้ แล้วอุดด้วยชันโรง เป็นต้น ทางเหนือ ใช้ยาเรือ หรือ ทำภาชนะ ที่สานด้วยไม้ไผ่ แล้วยาด้วยชันโรง ใช้ตักน้ำจากบ่อน้ำ เป็นต้น
## อ้างอิง

## แหล่งข้อมูลอื่น

*International Bee Research Association
*Stingless honey bees of Brazil
*Mayan Stingless Bee Keeping: Going, Going, Gone?
*A Different Kind of Beekeeping Takes Flight

หมวดหมู่:แมลง
การทวนสอบซอฟต์แวร์

**การทวนสอบซอฟต์แวร์** () คือ กระบวนการประเมิณค่าของระบบ หรือ ส่วนประกอบ เพื่อกำหนดว่า ซอฟต์แวร์หรือ ส่วนประกอบ ที่จะออกมานั้นเป็นไปตามความต้องการ ซึ่งจะทำในช่วงก่อนการเริ่มทำการ development software โดย Verification activities นี้จะประกอบด้วยการ Testing และ Reviews